PATVIRTINTA

Rokiškio rajono savivaldybės tarybos

2022 m. balandžio 29 d. sprendimu Nr. TS-

**SPORTO SRITYJE VEIKIANČIŲ FIZINIŲ IR JURIDINIŲ ASMENŲ VEIKLOS FINANSAVIMO IŠ ROKIŠKIO RAJONO SAVIVALDYBĖS BIUDŽETO TVARKOS APRAŠAS**

**I. BENDROSIOS NUOSTATOS**

1.  Sporto srityje veikiančių fizinių ir juridinių asmenų veiklos finansavimo iš Rokiškio rajono savivaldybės biudžeto tvarkos aprašas (toliau – Aprašas) reglamentuoja Rokiškio rajono savivaldybės (toliau – Savivaldybė) teritorijoje sporto srityje veikiančių viešojo administravimo funkcijas atliekančių sporto organizacijų, asocijuotų pagal Lietuvos Respublikos asociacijų įstatymą sporto klubų (toliau – Sporto klubas), sporto viešųjų įstaigų (toliau – Sporto VŠĮ) ir fizinių asmenų finansavimo iš Savivaldybės biudžeto sąlygas, prioritetus, finansuotinas sritis, kriterijus ir atsiskaitymo už skirtas lėšas tvarką.

2. Lėšos Sporto srityje veikiančių fizinių ir juridinių asmenų veiklos finansavimo programai (toliau – Sporto programa) kiekvienais metais yra numatomos Rokiškio rajono savivaldybės biudžete pagal Rokiškio rajono savivaldybės 2022 – 2024 m. strateginio veiklos plano 3 programą ,,Kultūros, sporto, bendruomenės, vaikų ir jaunimo gyvenimo aktyvinimas“.

3. Dalis Sporto programos lėšų skiriama Rokiškio rajono savivaldybės sportininkų ugdymo centrui – Rokiškio rajono kūno kultūros ir sporto centrui, kuris, vadovaudamasis šiuo Aprašu ir kitais norminiais ir lokaliniais teisės aktais, administruoja paskirtus ir patvirtintus programos asignavimus įstaigos biudžete. Likusias Sporto programos lėšas administruoja Savivaldybės administracijos Švietimo ir sporto skyrius organizuodamas Sporto srityje veikiančių fizinių ir juridinių asmenų veiklos finansavimą iš Rokiškio rajono savivaldybės biudžeto ir vykdydamas Savivaldybės administracijos sporto padalinio funkcijas.

**II. SPORTO PROGRAMŲ PARAIŠKŲ PATEIKIMO TVARKA**

4.  Sporto klubai, Sporto VŠĮ ir fiziniai asmenys (toliau – pareiškėjai), siekiantys gauti paramą, dalyvauja Savivaldybės administracijos paskelbtame Sporto srityje veikiančių fizinių ir juridinių asmenų veiklos finansavimo iš Rokiškio rajono savivaldybės biudžeto paraiškų teikime, kuris skelbiamas Savivaldybės tarybai patvirtinus rajono einamųjų metų biudžetą ir lėšas Sporto programai finansuoti.

5. Užpildyta ir pareiškėjo parašu patvirtinta paraiška per 15 kalendorinių dienų nuo kvietimo teikti paraiškas paskelbimo datos, įskaitant ir skelbimo dieną Savivaldybės interneto svetainėje [www.rokiskis.lt](http://www.rokiskis.lt), siunčiama elektroniniu paštu: [savivaldybe@post.rokiskis.lt](mailto:savivaldybe@post.rokiskis.lt).

6. Sporto programų paraiškos finansinei paramai gauti turi būti pateiktos pagal patvirtintą paraiškos formą (1priedas).

7. Didžiausia galima Sporto srityje veikiančių fizinių ir juridinių asmenų veiklos finansavimo suma per kalendorinius metus:

7.1. 1000,00 eurų Sporto klubui ir sporto viešajai įstaigai ;

7.2. 500,00 eurų fiziniam asmeniui.

8. Sporto klubai, Sporto VšĮ ar fiziniai asmenys gali teikti paraiškas tais pačiais kalendoriniais metais patirtoms finansinėms išlaidoms kompensuoti šiame Apraše numatyta tvarka.

**III. PARAIŠKŲ SVARSTYMO IR KOMISIJOS DARBO TVARKA**

9. Paraiškos svarstomos ir Komisijos nutarimas dėl lėšų skyrimo priimamas vadovaujantis šio Aprašo IV skyriumi.

10. Komisijos nariai, Komisijos pirmininkas, jo pavaduotojas ir posėdžių sekretorius skiriami Savivaldybės administracijos direktoriaus įsakymu. Nedalyvaujant Komisijos pirmininkui, jo pareigas vykdo pavaduotojas. Nedalyvaujant įsakymu paskirtam Komisijos sekretoriui, jo pareigos Komisijos balsų dauguma gali būti pavestos kitam komisijos nariui.

11. Komisijos darbą organizuoja ir už jos veiklą atsako Komisijos pirmininkas.

12. Pagrindinė Komisijos veiklos forma yra posėdžiai.

13. Komisijos posėdžius šaukia Komisijos pirmininkas ir apie tai informuoja Komisijos narius ne vėliau kaip prieš 3 darbo dienas iki posėdžio dienos.

14. Posėdžio darbotvarkę Komisijos posėdžio sekretorius Komisijos nariams el. paštu pateikia ne vėliau kaip prieš 1 darbo dieną iki posėdžio dienos. Su visa posėdžiui teikiama medžiaga Komisijos nariai gali susipažinti Švietimo ir sporto skyriuje.

15. Posėdis yra teisėtas, jeigu jame dalyvauja ne mažiau kaip pusė visų Komisijos narių.

16. Komisijos posėdžiams pirmininkauja Komisijos pirmininkas, o jam nesant – Komisijos pirmininko pavaduotojas.

17. Komisija posėdyje priima sprendimus kiekvienu darbotvarkės klausimu dalyvaujančių Komisijos narių balsų dauguma. Komisijos nariai turi lygias balso teises. Jei balsai pasiskirsto po lygiai, lemia Komisijos pirmininko balsas.

18. Komisijos narys neturi teisės balsuoti, kai sprendžiami su jo šeimos nariais ir artimais giminaičiais susiję klausimai arba jeigu tai gali sukelti viešųjų ir privačių interesų konfliktą.

19. Komisijos posėdžiai protokoluojami. Komisijos posėdžio protokolas surašomas per tris darbo dienas po Komisijos posėdžio. Komisijos posėdžio protokolas per 5 darbo dienas nuo jo surašymo dienos suderinamas su Komisijos nariais. Posėdžių protokolus pasirašo visi komisijos nariai.

20. Komisijos sekretorius:

20.1. kartu su Komisijos pirmininku organizuoja Komisijos posėdžius, rengia ir derina posėdžio darbotvarkę;

20.2. rašo Komisijos posėdžių protokolus;

20.3. tvarko Komisijos dokumentaciją.

21. Komisijos posėdžio protokole nurodoma Komisijos posėdžio data, numeris, pirmininkas, sekretorius, dalyviai, svarstyti klausimai, pasisakymų santrauka, sprendimai ir balsavimo rezultatai.

22. Komisijos posėdžių protokolai ir kiti dokumentai yra saugomi Švietimo ir sporto skyriuje.

23. Komisijos darbą kontroliuoja Savivaldybės administracijos direktorius.

24. Pasibaigus paraiškų teikimo terminui, Komisija ne vėliau kaip per 10 darbo dienų jas svarsto.

**IV. SPORTO PROGRAMOS LĖŠŲ SKYRIMO PRIORITETAI, KRITERIJAI IR NAUDOJIMO TVARKA**

25. Sporto programos prioritetai:

25.1. sportinio meistriškumo ugdymas bei dalyvavimas Lietuvos ar Savivaldybės atskirų sporto šakų rinktinėse, sportininkų pasirengimas ir dalyvavimas Pasaulio, Europos, Baltijos šalių, Lietuvos čempionatuose, Taurės varžybose;

25.2. veiklos, orientuotos į masinį sportą, sporto renginių įvairovę, neįgaliųjų sportą ir sveikatingumą, sporto šakų plėtotę, tarptautinių, šalies bei rajono sporto varžybų, žaidynių ir sporto renginių organizavimą rajone;

25.3. sporto šakos:

25.3.1. olimpinės;

25.3.2. techninės;

25.3.3. kitos (neolimpinės).

26. Sporto programos lėšų panaudojimą galima numatyti:

26.1. dalyvio (starto) mokesčiui ir kelionės į sportines varžybas išlaidoms pagal Aprašo 25.1 prioritetą;

26.2. dalyvio apgyvendinimo išlaidoms (taikoma tik mokiniams);

26.3. teisėjavimo, sekretoriavimo bei maistpinigių išlaidoms (iš Sporto programos gali numatyti tik Rokiškio rajono kūno kultūros ir sporto centras);

26.4. sportininkų apdovanojimo ir pagerbimo išlaidoms (iš Sporto programos gali numatyti tik Savivaldybės administracijos Švietimo ir sporto skyrius bei Rokiškio rajono kūno kultūros ir sporto centras);

26.5. kvalifikacijos kėlimui, dalyvavimui šalies ir tarptautinėse konferencijose, forumuose, sporto edukacijų išlaidoms (gali numatyti tik Savivaldybės administracijos Švietimo ir sporto skyrius).

27. **Sporto programos lėšos neskiriamos , jeigu:**

27.1. nepateikta aiški, detali, pagrįsta ir subalansuota sąmata;

27.2. programos teikėjas nustatytu laiku ir tvarka neatsiskaitė už ankstesniais metais gautą finansavimą ir / arba pažeidė Sporto programos lėšų naudojimo tvarką;

27.3. ankstesnių metų veiklos išlaidoms kompensuoti.

**V. LĖŠŲ SKYRIMAS IR ATSISKAITYMAS UŽ LĖŠŲ PANAUDOJIMĄ**

28. Lėšos Sporto programos finansavimui skiriamos atsižvelgiant į Komisijos išvadas ir rekomendacijas Savivaldybės administracijos direktoriaus įsakymu. Šis įsakymas skelbiamas Savivaldybės svetainėje www.rokiskis.lt.

29. Su pareiškėju sudaroma Savivaldybės biudžeto lėšų naudojimo sutartis, vadovaujantis Rokiškio rajono savivaldybės administracijos direktoriaus įsakymu patvirtinta savivaldybės biudžeto lėšų naudojimo sutarties forma ir jos priedais.

30. Sporto klubai, Sporto VŠĮ ir fiziniai asmenys, panaudoję Sporto programos lėšas paraiškoje nurodytam tikslui pasiekti, ne vėliau kaip iki kito mėnesio 10 dienos teikia ataskaitą Rokiškio rajono savivaldybės administracijos Centralizuotos buhalterinės apskaitos ir Švietimo ir sporto skyriams pagal sutartyje ir Apraše nustatytus reikalavimus (2 priedas).

31. Paraiškų teikimas Sporto srityje veikiančių fizinių ir juridinių asmenų veiklos finansavimui skelbiamas ne dažniau kaip 1 kartą per biudžetinių metų ketvirtį ir ne rečiau kaip 3 kartus per kalendorinius metus.

32. Norintys gauti kompensacinį finansavimą, pareiškėjai su paraiška privalo pateikti išlaidas patvirtinančių dokumentų kopijas.

33. Pareiškėjai, gavę Savivaldybės finansavimą Sporto programai vykdyti, pirkimus vykdo vadovaudamiesi Lietuvos Respublikos viešųjų pirkimų įstatymu.

34. Pareiškėjai negali vykdyti finansinių atsiskaitymų Sporto programos lėšomis grynaisiais pinigais.

35. Už Sporto programoje ir Sutartyje numatytų priemonių įgyvendinimą, lėšų tikslingą panaudojimą, viešųjų pirkimų vykdymą atsako Sporto klubas, Sporto VŠĮ ar fizinis asmuo.

36. Sporto klubai, Sporto VŠĮ ar fizinis asmuo varžybose ar renginiuose viešina, kad Sporto programą remia Rokiškio rajono savivaldybė, o įvykdę Sporto programą veiklos ataskaitoje pateikia su viešinimu susijusią informaciją.

**VI. BAIGIAMOSIOS NUOSTATOS**

37. Šis Aprašas, jo pakeitimas ar nauja redakcija teisės aktų nustatyta tvarka tvirtinami Savivaldybės tarybos sprendimu.

38. Už Aprašo nuostatų įgyvendinimą yra atsakingi Savivaldybės administracijos Centralizuotos buhalterinės apskaitos bei Švietimo ir sporto skyriai, Rokiškio rajono kūno kultūros ir sporto centras.

39. Rokiškio rajono kūno kultūros ir sporto centras už Sporto programos lėšų panaudojimą iki einamųjų metų gruodžio 20 d. Savivaldybės administracijos direktoriaus nustatyta forma atsiskaito Savivaldybės administracijos Švietimo ir sporto skyriui.

40. Lėšų panaudojimo kontrolę vykdo Savivaldybės Kontrolės ir audito tarnyba.

41. Šis Aprašas skelbiamas Savivaldybės interneto svetainėje www.rokiskis.lt.

42.Šiame Apraše neaptarti, tačiau priklausantys Komisijos kompetencijai klausimai sprendžiami bendru Komisijos narių sutarimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rokiškio rajono savivaldybės Sporto srityje veikiančių fizinių ir juridinių asmenų veiklos finansavimo iš Rokiškio rajono savivaldybės biudžeto tvarkos aprašo

1 priedas

**SPORTO PROGRAMOS FINANSAVIMO PARAIŠKA**

**1. Informacija apie paraiškos *teikėją*** *(fiziniai asmenys pildo 1.1 laukelius, Sporto klubai ir viešosios įstaigos 1.2).*

**1.1. Teikėjas ( fizinis asmuo):**

| Vardas, pavardė |  |
| --- | --- |
| Gimimo data  (pridedama asmens dokumento kopija) |  |
| Deklaruota gyvenamoji vieta |  |
| Telefono Nr. |  |
| El. p. adresas |  |
| Mokymosi įstaiga (jeigu mokosi) |  |
| Atsiskaitomoji sąskaita |  |
| Bankas |  |
| Banko kodas |  |
| Kita informacija  *(neprivaloma)* |  |

**1.2. Teikėjas (sporto organizacija, įstaiga):**

|  |  |
| --- | --- |
| Pavadinimas |  |
| Adresas |  |
| Telefonas |  |
| El. paštas |  |
| Įmonės kodas (juridinio asmens kodas) |  |
| Atsiskaitomoji sąskaita |  |
| Bankas |  |
| Banko kodas |  |
| Vadovo vardas, pavardė |  |
| Telefonas |  |
| El. paštas |  |

**2. Aprašymas.**

**2.1. Pareiškėjo tikslas** (nurodomas tikslas turi būti formuojamas glaustai):

|  |
| --- |
|  |

**2.2. Pareiškėjo uždaviniai** (uždaviniai turėtų būti nustatomi taip, kad būtų galima surinkti ir pateikti duomenis, patvirtinančius padarytą pažangą; uždavinys turi atsakyti į klausimą, ką reikia padaryti, kad tikslas būtų pasiektas):

|  |
| --- |
|  |

**2.3. Meistriškumas** (pažymėti, kokio lygmens varžyboms prašoma finansinė parama):

|  |  |
| --- | --- |
| **Dalyvavimas varžybose (čempionatuose, žaidynėse)** | **Pareiškėjas prašo paramos (žymėti X)** |
| Rokiškio rajono |  |
| Regiono |  |
| Lietuvos čempionatas (taurės) |  |
| Europos čempionatas (tarptautinės (taurės)) |  |
| Pasaulio čempionatas (tarptautinės (taurės)) |  |

**2.4. Tikslinė projekto grupė ir projekto dalyviai** (kas dalyvaus sportinėje veikloje, kiek bus dalyvaujančių asmenų šiame projekte (gali būti teikiami vardiniai sąrašai)

|  |  |
| --- | --- |
| 2.4.1. Dalyvių skaičius: |  |
| 2.4.2. Žiūrovų skaičius |  |
| 2.4.3. Varžybų, renginių skaičius |  |

**2.5. Laukiami rezultatai ir nauda (nurodoma nauda sporto ir rajono visuomenei):**

|  |
| --- |
|  |

**2.6. Veiklos sritis** (nurodoma, kokios veiklos sritys bus vykdomos: sportinė veikla, sportiniai renginiai):

|  |
| --- |
|  |

**2.7. Sportinio renginio/ varžybų vykdymo vieta ir laikas** (sporto bazė, vietovė, vykdymo data):

|  |
| --- |
|  |

**2.8. Informacija apie žaidynių organizatorių (**nurodomas žaidynių organizatoriaus pavadinimas, (pvz., sporto šakos federacija),t.y. ta organizacija, kuri išduos varžybų protokolus, bus mokamas dalyvio ir pan. mokesčiai)

|  |
| --- |
|  |

(Sporto veiklos organizatorius)

**3. Sąmata.**

**3.1. Tikslui pasiekti (įgyvendinti) reikalinga suma:**

|  |
| --- |
|  |

**3.2. Iš Rokiškio rajono savivaldybės prašoma suma:**

|  |
| --- |
|  |

**3.3. Detali projekto išlaidų sąmata:**

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Veiklos ir išlaidų pavadinimas | Ketvir-  tis | Vnt. kaina | Kiekis | Visa suma, Eur | Iš savivaldybės prašoma suma, Eur |
| 1. |  |  |  |  |  |  |
| 2. |  |  |  |  |  |  |
| 3. |  |  |  |  |  |  |
| **Iš viso:** | | | | |  |  |

*Pastaba:* skiltyje „Veiklos ir išlaidų pavadinimas“ nurodyti renginio pavadinimą ir išlaidų rūšis (kelionės išlaidos, maitinimas, nakvynė, dalyvio mokestis ir kt.)

**4. Nuosavos lėšos, skiriamos tikslo įgyvendinimui Eur.:**

|  |
| --- |
|  |

Tvirtinu, kad paraiškoje pateikta informacija (ir priedai) yra tiksli ir teisinga. Gavęs paramą, įsipareigoju informuoti Rokiškio rajono savivaldybės administracijos Švietimo ir sporto skyrių, kaip vykdomas projektas, ir nustatytais terminais pateikti pagal patvirtintas formas veiklos ir lėšų naudojimo ataskaitas.

|  |  |  |  |  |
| --- | --- | --- | --- | --- |
| Pareiškėjas |  |  |  |  |
|  |  | (parašas) |  | (vardas, pavardė) |

\_\_\_\_\_\_\_\_\_\_\_\_\_\_\_\_\_\_\_

Rokiškio rajono savivaldybės Sporto srityje veikiančių fizinių ir juridinių asmenų veiklos finansavimo iš Rokiškio rajono savivaldybės biudžeto tvarkos aprašo

2 priedas

**SPORTO PROGRAMOS FINANSAVIMO VEIKLOS ATASKAITA**

(Sporto organizacijos pavadinimas arba fizinio asmens vardas, pavardė)

**1. Įvykdytos Sporto programos pavadinimas:**

|  |
| --- |
|  |

**2. Įvykdytos Sporto programos aprašymas:**

|  |
| --- |
|  |

**3. Pasiektų rezultatų apibūdinimas:**

**3.1. Koks tikslas pasiektas:**

|  |
| --- |
|  |

**3.2. Kokie uždaviniai įgyvendinti:**

|  |
| --- |
|  |

**3.3. Dalyvių ir žiūrovų dalyvavusių sporto veikloje, skaičius:**

|  |  |  |  |  |
| --- | --- | --- | --- | --- |
| **Eil. Nr.** | **Savivaldybė / miestas (valstybė)** | **Varžybų skaičius** | **Dalyvių skaičius** | **Žiūrovų skaičius** |
| 1. |  |  |  |  |
| 2. |  |  |  |  |
| 3. |  |  |  |  |
|  |  |  |  |  |
|  |  |  |  |  |

(išvardinti miestus (jeigu tai užsienio miestas, tai ir valstybės pavadinimą) ir dalyvių skaičius)

4. Kiekybiškai išreikšti rezultatai (pateikti kopijas varžybų nuostatų, tvarkaraščių, protokolų – individualių sporto šakų, galutines lenteles – žaidimų sporto šakų, ir kt.) pridedant prie šios ataskaitos kaip priedus.

4.1.Priedų sąrašas:

4.1.1. ... (Priedas Nr. )

4.1.2. ... (Priedas Nr. )

5. Sporto veiklos buvo viešinamas šiose visuomenės informavimo priemonėse:

5.1. Visuomenės informavimo priemonių ir priedų sąrašas:

5.1.1. ... (Priedas Nr. )

5.1.2. ... (Priedas Nr. )

|  |  |  |  |  |  |
| --- | --- | --- | --- | --- | --- |
| Veiklos ataskaitą pateikė |  |  |  |  |  |
|  | (parašas) |  | (Vardas ir pavardė) |  | (data) |